אדם האמין
אדם האמין פה ללחש הערב,; נשק כוכבים במבט מעורפל.; הלך מביתו ועמד בדרך; לראות אם כוכב מרקיע נפל.; רוח-דממות גלגלה את העשב,; האופק קירב מרחקים בחלום.; נשא תפילתו החולם אז על נס זה,; כאילו הערב ברכו לשלום.; הנה לרקיע יש אלף כנפיים,; על כן אין כל פחד לגווע בשיר.; אבל אם רואות לפעמים העיניים; כוכב שנושר - זה מוות בהיר.; אדם האמין פה ללחש הערב,; שמע מקהלת האוויר במרומים,; הלך מביתו ועמד בדרך; לראות אם כוכב והמוות דומים.; 